۱۴۴۷-۴-۱ تاریخ نشر شوی خبرونه مرکزی ریاست د_داوطلبۍ_خبرتیا! #افغانی_سره_میاشت غواړی، د املاکو او ودانیو ریاست له ترتیب شوې نقشې او ځانګړتیاوو سره سم #نورستان ولایت کې د نماینده ګۍ اړوند مېلمستون د انګړ دېوال د رغولو پروژه داوطلبۍ ته وړاندې کړی. ټول هغه ودانیز شرکتونه، چې دې برخه کې فعالیت کوی؛ کولی شی خپل وړاندیزونه د افغانی سرې میاشتې اړوند د تدارکاتو او قراردادونو امریت ته وسپاری او خپله د دې خبرتیا د خپرېدو له نېټې ۱۴ ورځې وروسته د داوطلبۍ غونډې ته مراجعه وکړی، د ګډون د حق پیسې ۱۰۰۰ افغانۍ دی او نغدې اخیستل کېږی. ادرس: #کابل، پنځمه ناحیه، افشار سیلو، د افغانی سرې میاشتې مرکزی دفتر مرکزی ریاست عمومی رئیس په افغانستان کې د #یوناما د بشری حقونو څانګې له مسئولې سره وکتل چهارشنبه، ۱ ربیع‌الآخر ۱۴۴۷ د #افغانی_سرې_میاشتې عمومی رئیس ښاغلی شیخ الحدیث شهاب الدین دلاور، په #افغانستان کې د یوناما د بشری حقونو څانګې له مشرې آغلې فیونا فریزر او مل پلاوی سره د #پېښځپلو، #اړمنو او #راستنېدونکو_کډوالو سره د مرستو د پراختیا په موخه وکتل. کتنه کې ښاغلی دلاور د افغانی سرې میاشتې د مرکزی او سیمه ییزو څانګو له لارې پېښځپلو، بې سرپرسته کورنیو، معیوبینو، د سوری زړه په ناروغۍ اخته ماشومانو او نورو بېلابېلو برخو کې هېوادوالو ته د وړاندې کېدونکو خدمتونو په اړه خبرې وکړې او زیاته یې کړه، چې افغانی سره میاشت دا مهال په ورځنۍ توګه راستنېدونکو کډوالو او #کونړ ولایت کې پر #زلزله_ځپلو هېوادوالو زرګونه خوراکه پاخه خواړه او د څښاک پاکو اوبو د وېش سربېره د روغتیا او لنډمهالې سرپناه جوړولو برخه کې خدمات وړاندې کوی. نوموړی د یادو فعالیتونو د لا پراختیا په موخه د نړیوالو مرستندویه بنسټونو ملاتړ مهم وباله او د مرستو د زیاتوالی غوښتنه یې وکړه. اغلې فریزر د افغانی سرې میاشتې له لوری هېوادوالو ته پر وړاندې کېدونکو خدمتونو خوښی وښوده، د اړمنو، پېښځپلو او راستنېدونکو کډوالو د لاسنیوی برخه کې یې د همکاریو د پراختیا ژمنه وکړه.